

VLADA REPUBLIKE HRVATSKE

Zagreb, 17. rujna 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo kulture i medija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog za prihvaćanje pokroviteljstva Vlade Republike Hrvatske nad izložbom „Pod nebom vedre vjere“  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16, 116/18, 80/22 i 78/24) i točaka II. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16-), Vlada Republike Hrvatske je na sjednici održanoj \_\_\_\_\_\_\_ 2024. donijela

**Z A K L J U Č A K**

 1. Vlada Republike Hrvatske prihvaća pokroviteljstvo nad izložbom „Pod nebom vedre vjere“, sukladno zamolbi Mešihata Islamske zajednice u Hrvatskoj.

 2. Ministarstvo kulture i medija sufinancirat će navedenu izložbu u iznosu od 20.000,00 eura, iz sredstava osiguranih u Državnom proračunu Republike Hrvatske za 2024.

KLASA:

URBROJ:

Zagreb,

 PREDSJEDNIK

mr. sc. Andrej Plenković

**O B R A Z L O Ž E N J E**

Rijaset Islamske zajednice u Bosni i Hercegovini pokrenuo je 2022. godine znanstveno-istraživački, edukacijski i promotivno-informativni projekt. Cilj projekta je predstaviti kulturno-civilizacijsko naslijeđe, intelektualna, obrazovna i umjetnička postignuća, te moralne, estetske i socijalne vrijednosti bosanskohercegovačkih muslimana. Poseban fokus je na kulturi suživota.

Projekt je predstavljen u Bosni i Hercegovini u formi izložbe naziva "Pod nebom vedre vjere - Islam i Europa u iskustvu Bosne". Cilj izložbe bio je prikazati kako bosanski muslimani, sa svojim modernim islamskim identitetom, kulturno-civilizacijskom i povijesno-duhovnom vitalnošću i otvorenošću, žele biti i jesu integrirani u moderne europske demokratske, prosvjetiteljske i humanističke vrijednosti. Izložba je realizirana u Sarajevu koncem 2023.

Cilj zagrebačke (sužene) postavke je približiti hrvatskoj javnosti bogato kulturno-civilizacijsko naslijede bosanskih muslimana. Nositelj projekta u Republici Hrvatskoj je Islamska zajednica u Hrvatskoj (Mešihat islamske zajednice u Hrvatskoj).

Riječ je o događaju koji će sadržajem i ciljem doprinijeti razvoju i promicanju područja slobode vjeroispovijedi, međureligijskog dijaloga i kulturne razmjene.

Slijedom navedenoga, predlaže se prihvaćanje pokroviteljstva nad navedenom manifestacijom od strane Vlade Republike Hrvatske.